[bookmark: _GoBack]Zalakaros Város Önkormányzata Képviselőtestületének
19/2018. (XII.14.) önkormányzati rendelete
az önkormányzati hulladékgazdálkodási közfeladatról

Zalakaros Város Önkormányzata Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontjában meghatározott feladatkörben eljárva a következőket rendeli el:


1. Általános rendelkezések
1. §.


A hulladékgazdálkodási közszolgáltatás Zalakaros város közigazgatási területére terjed ki. A közszolgáltatás Zalakaros város belterületén lévő minden lakás-és üdülőtulajdonosra, ipari, kereskedelmi, szolgáltató tevékenységet folytatóra nézve kötelező. A külterületi és zártkerti ingatlanok vonatkozásában azon ingatlantulajdonosokra kötelező a hulladékszállítás igénybevétele, ahol az ingatlanon felépítmény található és a tulajdonos azt életvitelszerűen használja.
2. §

       (1) A rendelet hatálya kiterjed a háztartási hulladék, a háztartási hulladékhoz hasonló hulladék (a továbbiakban: hulladék) gyűjtésére, szállítására és ártalmatlanítására, további kezelésére.

      (2) E rendelet hatálya nem terjed ki az (1) bekezdésében említett hulladékfajtákhoz nem tartozó hulladékra. Azok elszállításáról és ártalmatlanításáról az ingatlanhasználó köteles gondoskodni. A rendelet hatálya nem terjed ki az ingatlanhasználó olyan beépítetlen ingatlana tekintetében, ahol senki nem tartózkodik, és ahol települési hulladék nincs, vagy nem keletkezik.  

3. §

Zalakaros közigazgatási területén a hulladék gyűjtésére, elszállítására, kezelésére és ártalmatlanítására kizárólagosan jogosult a Viridis-Pannonia Hulladékgazdálkodási Közszolgáltató Nonprofit Kft. (8800 Nagykanizsa, Vár utca 5.) – amely közszolgáltatónak minősül – (a továbbiakban: Közszolgáltató). A Közszolgáltató Zalakaros közigazgatási területén a települési hulladékokkal (háztartási hulladékkal, a háztartási hulladékhoz hasonló hulladékkal, elkülönítetten gyűjtött hulladékokkal) kapcsolatos közszolgáltatás teljesítésére jogosult, illetőleg kötelezett 2017. november 1. naptól 2027. október 31 napig a közszolgáltatási szerződés alapján.

2. Értelmező rendelkezések

4.§ 

A rendeletben használt fogalmak értelmezésére a hulladékról szóló 2012. évi CLXXXV. törvény (a továbbiakban: Ht.) 2.§-ában foglalt rendelkezéseket kell alkalmazni.



3. A közszolgáltatás tartalma és terület határai


5. §

(1) A hulladékgazdálkodási közszolgáltatás keretében a közszolgáltató ellátja
a/ a vegyesen gyűjtött települési szilárd háztartási, továbbá lom hulladékok kezelését (begyűjtés, szállítás, komposztálás, ártalmatlanítás)
b/ ellátja a biológiailag lebomló zöld hulladékok kezelését 
c/ a hulladékkezelés (ártalmatlanítás és hasznosítási) tevékenység ellátását
d/ elkülönítetten gyűjtött háztartási csomagolási hulladékok, papír, műanyag, fém, üveg, szelektív szigeten és házhoz menő zsákos gyűjtéssel történő begyűjtést, előkezelést, hasznosítást 

(2) A közszolgáltatási terület Zalakaros város teljes közigazgatási területére kiterjed, melyen belül valamennyi ingatlanhasználó esetében kötelező jelleggel igénybe veendő a közszolgáltatás.

(3) A szolgáltató és az ingatlan használója, illetve tulajdonosa között a közszolgáltatás, annak igénybevételével, ráutaló magatartással jön létre. A szolgáltató az ingatlan tulajdonosával szemben a teljesítést csak jogszabályban illetve a jelen rendeletben meghatározott esetekben szüneteltetheti, illetőleg korlátozhatja.

(4) A szolgáltató a rendszeres hulladékszállításba bevont valamennyi ingatlantulajdonos tekintetében rendszeresen köteles teljesíteni.

(5) A szolgáltató a háztartási hulladék elszállítását az önkormányzattal kötött megállapodás szerinti gyakorisággal zártrendszerű hulladékszállító gépjárművel végzi.

(6) A hulladék begyűjtésének, elszállításának rendjét (gyakoriságát és időpontját) a rendelet 1. melléklete tartalmazza.

4. Az önkormányzat feladatai

6. §
(1) Az Önkormányzat
a) gondoskodik a hulladékgyűjtésre alkalmas hulladékudvar kijelöléséről a hulladékgyűjtés megszervezéséről, a hulladék tömörítéséről, a hulladéknak az ártalmatlanító helyre való elszállíttatásáról.
b) Megszervezi a lakossági nyesedéklomb gyűjtését és annak komposztálási lehetőséget.

(2) A közterületek tisztántartásáról az ott keletkezett hulladék elszállításáról a Karos Park Kft-vel kötött külön megállapodás alapján az önkormányzat gondoskodik.

5. Az ingatlanhasználó jogai és kötelezettségei

7. §
(1) Az ingatlanhasználó köteles az ingatlanán keletkező vagy birtokába került települési szilárd hulladékot az e rendeletben meghatározott módon vagy helyen gyűjteni, továbbá hasznosításáról vagy ártalmatlanításáról gondoskodni.
A közszolgáltatás igénybevételére kötelezett ingatlanhasználó a közszolgáltatásból nem vonhatja ki magát arra való hivatkozással, hogy a szolgáltatást a hulladéktermelés hiányában nem, illetve csak részben veszi igénybe. E kötelezettség teljesítése során az ingatlanhasználó köteles:
a) a települési szilárd hulladék gyűjtésére és elszállítására a szolgáltató szállítóeszközéhez rendszeresített gyűjtőedényt köteles igénybe venni. A gyűjtőedény beszerzése, illetve pótlása rendelet hatálybalépésétől az ingatlanhasználó kötelezettsége tekintet nélkül arra, hogy a sérült vagy pótolt gyűjtőedény a Zalaispa Regionális Hulladékgazdálkodási Társulás vagy Zalakaros város Önkormányzatának tulajdonát képezik.
A beszerzés során az ingatlanhasználónak a közszolgáltatóval egyeztetési kötelezettsége van annak érdekében, hogy csak olyan gyűjtőedény kerüljön megvásárlásra, amelyet a közszolgáltató elfogad és ellát logójával.

b) az ingatlanán keletkező hulladék mennyiségét alacsony szinten tartani,

c) a települési szilárd hulladékot-különös tekintettel a hulladék további kezelésére - az elszállításra való átvételig gyűjteni, illetve tárolni, ennek során megfelelő gondossággal eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a természetes és épített környezetet ne szennyezze, a növény- és állatvilágot ne károsítsa, a közrendet és a közbiztonságot ne zavarja,

d) az ingatlanán keletkező települési szilárd hulladék kezelésére az önkormányzat által szervezett közszolgáltatást igénybe venni, illetve a hulladékot a begyűjtésre e rendeletben feljogosított közszolgáltatónak átadni

e) az ingatlanán keletkező hulladékot a 2012.évi CLXXXV.tv.39.§-ban meghatározottak szerint külön gyűjteni.

(2) Minden szállítás alkalmával a porták elé a szabályos gyűjtőedénybe kirakott hulladék kerül elszállításra és évente két alkalommal karácsonyi fenyőfa helyezhető el az ingatlan elé.

(3) Ha az ingatlanhasználó a tulajdonosváltozás vagy egyéb ok folytán a közszolgáltatás igénybevételére kötelezetté válik, köteles ezt e tény keletkezését követő 5 napon belül írásban bejelenteni a szolgáltatónak.

(4) Az az ingatlanhasználó, akinek ingatlanán települési szilárd hulladék keletkezik, de az ingatlana egyidejűleg gazdálkodó szervezet cégnyilvántartásba bejegyzett székhelyéül, telephelyéül vagy fióktelepéül is szolgál, köteles a települési szilárd hulladékát a gazdálkodó szervezetnek az ingatlanon folytatott gazdasági tevékenysége során keletkezett nem települési szilárd hulladéktól elkülönítetten gyűjteni és arra közszolgáltatást igénybe venni, feltéve hogy a települési szilárd hulladék kezeléséről a Ht. 31. §-ának (1) bekezdése szerint nem gondoskodott.

(5) Az ingatlanhasználó az átvett gyűjtőedényeket az ingatlana területén belül köteles elhelyezni. Gyűjtőedényt közterületen tartósan elhelyezni kizárólag az önkormányzat külön rendeletében meghatározott közterület-használati engedély (közterület-használati szerződés) alapján lehet.

(6) Az ingatlanhasználó köteles az átvett gyűjtőedényeket a hulladék elszállítása céljából a közszolgáltató által megjelölt időpontban, a közterületen a begyültést végző gépjárművel megközelíthető és ürítésre alkalmas helyen elhelyezni

(7) A hulladék elszállítása céljából kihelyezett gyűjtőedény fedelének-a közterület szennyezésének elkerülése érdekében - lecsukott állapotban kell lennie. A hulladékot a gyűjtőedényben úgy kell elhelyezni, hogy az az edény mozgatásakor és ürítésekor ne szóródjon, valamint a gépi ürítést ne akadályozza.

(8) A kihelyezett gyűjtőedény nem akadályozhatja a jármű- és gyalogos forgalmat, és elhelyezése egyébként sem járhat baleset vagy károkozás veszélyének előidézésével.

(9) Az ingatlanhasználó köteles gondoskodni a gyűjtőedény tisztántartásáról, fertőtlenítéséről, rendeltetésszerű használatáról és környezetének tisztántartásáról.

(10) Ha a gyűjtőedényben olyan nedves hulladékot helyeztek el, amely az edényben összetömörödött vagy befagyott, illetve az edényben lévő hulladékot így összepréselték, hogy emiatt az edényt nem lehet kiüríteni, az ingatlantulajdonos a köteles az edényt üríthetővé, illetve használhatóvá tenni.

(11) Tilos a gyűjtőedénybe folyékony, mérgező, tűz- és robbanásveszélyes anyagot, forró hamut, veszélyes hulladékot, állati tetemet vagy egyéb olyan anyagot elhelyezni, amely veszélyeztetheti a begyűjtést, ürítést végző személyek vagy más személyek életét, testi épségét, egészségét.

(12) Az egyéb – nem háztartási hulladék– összegyűjtéséről és saját költségen történő elszállításáról annak kell gondoskodni, akinél az keletkezett.

(13) Zalakaros Város területén telephellyel rendelkező vállalkozások, működési engedéllyel rendelkező üzletek és intézmények, társasházak – az 7. § (14) bekezdésében meghatározott tartalmú szerződést kötelesek kötni a Viridis-Pannonia Nonprofit Kft-vel a telephelyükön keletkező hulladék szállítására vagy elhelyezésére.
A szerződés l példánya az üzlet, telephely, intézmény működési engedélye mellett kezelendő, melyet a közös önkormányzati hivatal ellenőriz.

(14) A (13) bekezdésében meghatározott közszolgáltatás igénybevételéről szóló szerződés tartalmi elemei:
a)a felek megnevezése és azonosító adatai,
b) a közszolgáltatás igénybevételének kezdő napja,
c) a teljesítés helye,
d) a megrendelő rendelkezésére bocsátott gyűjtőedény űrtartalom és darabszám szerint,
e)az ürítési gyakoriság és az ürítés ideje napok szerint,
f)a megrendelő által meghatározott, az ingatlanon előreláthatólag keletkező hulladék mennyisége, amelyre a közszolgáltatást a megrendelő igénybe veszi,
g)a gyűjtőedények használatának jogcíme és módja, 
h) a közszolgáltatás alkatinazásának feltételei,
i) a közszolgáltatási díj megfizetésének módja,
j) a szerződés módosításának, felmondásának feltételei,
k) az irányadó jogszabályok meghatározása.

(15) Az ingatlanhasználó köteles, amennyiben a közszolgáltatásba bevont ingatlanon nem biztosított a Közszolgáltató/Koordináló Szerv által küldött küldemények átvétele, úgy az ingatlan tulajdonosának kötelezettsége olyan magyarországi postai címet megadni a Közszolgáltató/Koordináló Szerv részére, ahol maradéktalanul biztosított az általuk küldött küldemények átvétele. 

[bookmark: _ftnref_30]                                              6. A hulladék rendszeres begyűjtése 

8.§.
(1) A Közszolgáltató Zalakaros Város területén az Önkormányzat részére megküldött szállítási naptár alapján gondoskodik a háztartásokban keletkezett szilárd hulladék gyűjtéséről és elszállításáról.
A Közszolgáltató a keletkezett vegyes hulladékok összegyűjtéséhez a Hulladékgazdálkodási Közszolgáltatási szerződés 1. számú mellékletében szereplő edényméreteket biztosítja a hulladékgazdálkodási közszolgáltatás végzésének feltételeiről szóló 385/2014. (XII.31.) Kormányrendelet alapján.
b) Közszolgáltató által rendszeresített, cégemblémával ellátott hulladékgyűjtő zsák (többlethulladék elhelyezésére)
c) egyedi jelölésű, a Közszolgáltató cégemblémájával ellátott szelektív hulladékgyűjtő zsák.
(2) Ha az ingatlanon keletkező hulladék mennyisége nem rendszeresen, hanem alkalmilag haladja meg az átadott gyűjtőedények űrtartalmát, a Közszolgáltató által, a többlethulladék gyűjtésére rendszeresített, cégemblémával ellátott hulladékgyűjtő zsákot vehet igénybe az ingatlanhasználó. A zsák a gyűjtőedénnyel együtt helyezhető ki elszállítás céljából. Az ingatlanhasználó a többletdíjat a hulladékgyűjtő zsák megvásárlásával fizeti meg.

7. A közszolgáltató jogai és kötelezettségei

9. §.
(1) A Közszolgáltató köteles:
a) a felépítményes ingatlanok esetében állandó lakcímmel, vagy tartózkodási hellyel rendelkező ingatlanhasználótól a település közigazgatási területén a közszolgáltatást felajánlani, az ingatlanhasználótól a vegyes hulladékot begyűjteni és azt kezelni, ártalmatlanítani,
b) a begyűjtés módjában beálló változásról az ingatlanhasználót az Önkormányzaton keresztül előzetesen értesíteni,
c) az ingatlanhasználó által közölt, közszolgáltatással összefüggő személyes adatokat az információs önrendelkezési jogról és az információszabadságról szóló 2011. évi CXII. törvény előírásainak megfelelően kezelni.

(2) A Közszolgáltató a vonatkozó közegészségügyi és környezetvédelmi előírásoknak, és az önkormányzattal kötött szerződésnek megfelelően köteles a kötelező közszolgáltatást elvégezni.

(3) A hulladék rendszeres begyűjtését a Közszolgáltató a szállítási napokon 600 óra és 2000 óra között köteles elvégezni. 

(4) A Közszolgáltató a hulladékot ürítés és elszállítás céljából az ingatlan bejáratának közelében, közterületen veszi át. Ha a járat útvonala a szállítójárművel is járható úttest hiányában nem tudja megközelíteni az ingatlan bejáratát, akkor az átadóhely a járat útvonalában, az ingatlan bejáratához legközelebb eső úttest közelében van.

(5) A Közszolgáltató akkor tagadhatja meg a hulladék begyűjtését, ha
a) a hulladék nem a rendeletben meghatározott, szabványos gyűjtőedényben vagy rendszeresített zsákban kerül átadásra,
b) szemrevételezéssel megállapítható, hogy a gyűjtőedény a hulladékkal együtt nem gyűjthető, szállítható illetve ártalmatlanítható anyagot tartalmaz,
c) az edényben elhelyezett hulladék a rendszeresített gyűjtőedény térfogatát meghaladja,
d) ha az edényben elhelyezett hulladék fagyott vagy tömörített állapota miatt az edény nem üríthető.

(6) Ha a hulladékgyűjtő edényzetet a hulladékgazdálkodási közszolgáltatás biztosítása céljából közterületen helyezték el és az edényzet vegyes, vagy elkülönítetten gyűjtött hulladékot tartalmaz, akkor az edényzetben elhelyezett hulladék a Közszolgáltató tulajdonát képezi.

(7) Közszolgáltató biztosítja a közszolgáltatás teljesítéséhez szükséges személyi és tárgyi feltételeket, valamint az ügyfelek számára könnyen hozzáférhető ügyfélszolgálati rendszert (kizárólag magyar nyelven).
8. Lomtalanítás
10. §

(1) Lomtalanításra évi egy alkalommal kerül sor a közös önkormányzati hivatal és a szolgáltatást végző szerv között egyeztetett időpontban, amelyről a lakosságot előzetesen tájékoztatni kell.

(2) A szolgáltató a lomtalanítás során begyűjti a háztartásban termelődött, de a gyűjtőedényben el nem helyezhető nagydarabos hulladékot.

(3) Lomtalanítás keretében közterületre nem helyezhető ki:
a) építési és bontási hulladék;
b) gumiabroncs hulladék;
c) gépjármű roncs, vagy termékként tovább nem használható jármű;
d) az ipar, mezőgazdaság vagy szolgáltatási tevékenység során képződött hulladék;
e) veszélyes hulladék;
f) háztartásokban keletkező vegyes hulladék;
g) kerti biohulladék.

(4) A hulladékot az ingatlanhasználó az előzetesen megjelölt helyen és időpontban helyezheti ki elszállítás céljából.

(5) Az ingatlanhasználónak a begyűjtés időpontját megelőző napon úgy kell kihelyezni, az elszállítandó hulladékot hogy a jármű- és a gyalogosforgalmat ne akadályozza, a begyűjtő szállítóeszköz által jól megközelíthető legyen, a zöldterületet és a növényzetet ne károsítsa, továbbá ne járjon baleset vagy károkozás veszélyének előidézésével.

(6) Amennyiben a közszolgáltató által szervezett lomtalanítás során az ingatlan tulajdonosa olyan lomot helyez ki az ingatlana elé, amelyet a közszolgáltató a lomtalanítás keretében nem köteles elszállítani vagy valamely ingatlan elől azért nem szállítja el a közszolgáltató a lomot, mert annak ingatlanhasználója nem alanya a hulladékszállításnak vagy szünetelteti a szolgáltatás igénybevételét, akkor az ingatlan elé kihelyezett lom eltávolításáról az ingatlan tulajdonosa köteles gondoskodni. Az ingatlan tulajdonosa, használója felel teljes körűen az ingatlana elé kihelyezett hulladékért (lomtalanításba tartozó vagy nem tartozó) mindaddig, amíg nem bizonyítja, hogy a hulladékot ki helyezte ki az ingatlana elé. Abban az esetben, ha az ingatlanhasználó e kötelezettségének nem tesz eleget, akkor az önkormányzat elszállíttatja a lomot, de annak költsége az ingatlanhasználót terheli.

9. Közszolgáltatási-díj

11. §

(1) A közszolgáltatási díjat annak az ingatlanhasználónak kell megfizetni, aki a jelen rendeletben foglaltak szerint a hulladékkezelési közszolgáltatás igénybevételére köteles.   

(2) A közszolgáltatási díj fizetésére kötelezettek a hulladékszállítás díját számla ellenében a számlán szereplő fizetési határidőig kötelesek megfizetni. 

12.§

(1) A közszolgáltatási díj rendelkezésre állási díjból és ürítési díjból áll.


(2) A rendelkezésre állási díj éves díj, amelyet a közszolgáltatás igénybevételére kötelezett tulajdonos önálló ingatlanonként, a szolgáltatás igénybevételének mértékétől függetlenül köteles megfizetni.

(3) Az ürítési díj a díjfizetési időszak ürítési száma, a választott tárolóedény térfogata (liter) és az egységnyi díjtétel szorzata.

13. §

(1) Amennyiben a közszolgáltatásba bekapcsolt ingatlannak több tulajdonosa van, akkor a tulajdonosoknak kell közölni, hogy közülük kinek a nevére és címére kerüljön kiállításra a szolgáltatási számla. Ha a tulajdonosok a Közszolgáltatóval ezt nem közlik, akkor a Koordináló Szerv vagy a legnagyobb tulajdoni hányaddal rendelkező tulajdonos vagy az azonos tulajdoni hányaddal rendelkező tulajdonosok közül az ingatlan-nyilvántartásban első helyen bejegyzett tulajdonos nevére és címére állítja ki a szolgáltatási számlát.

(2) A közszolgáltatási díjat az ingatlanhasználó köteles megfizetni a Koordináló Szerv részére a kiállított számlán szereplő fizetési határidőig. A közszolgáltatási díj késedelmes megfizetése esetén a Koordináló Szerv késedelmi kamatot érvényesíthet.

(3) A közszolgáltatási díjat tartalmazó számla adataival és összegével kapcsolatban az ingatlanhasználó a Koordináló Szervnél írásban kifogást emelhet. A kifogásnak a számla kiegyenlítésére vonatkozó kötelezettség teljesítésére halasztó hatálya nincs. 

(4) A jogi személyek, a jogi személyiséggel nem rendelkező gazdálkodó szervezetek, vagy a jogi személyiségek helyi szervezetei, egyéni vállalkozók a hulladékszállítás díját a kiállított számlán szereplő fizetési határidőig fizetik meg.

(5) Túlszámlázás esetén a többletösszeget és annak időarányos kamatait a Koordináló Szerv visszafizeti vagy az ingatlanhasználó írásbeli kérelmére azt a soron következő, esedékes díjfizetési kötelezettségbe beszámítja.

(6) Nem tagadhatja meg a közszolgáltatási díj megfizetését az, aki a települési szilárd hulladékkal kapcsolatos kötelezettségeit nem teljesíti, feltéve, hogy a Közszolgáltató a közszolgáltatást felajánlja, illetve a közszolgáltatás teljesítésére vonatkozó rendelkezésre állását igazolja.

(7) A Koordináló szerv kezeli a közszolgáltatás keretében keletkező kintlévőségeket. 

(8) Nem tagadható meg a közszolgáltatás díjának megfizetése, ha a Közszolgáltatót a közszolgáltatással kapcsolatos kötelezettsége teljesítésében az időjárás vagy más elháríthatatlan ok akadályozta és a Közszolgáltató az akadály elhárítását követően a legközelebbi gyűjtési napig pótolta a mulasztását.

14. §.

A közszolgáltatással érintett ingatlanban, lakóhellyel rendelkező ingatlanhasználó magánszemély kérelme alapján Zalakaros Város Önkormányzatának a települési támogatás megállapításának és kifizetésének folyósításának, valamint felhasználása ellenőrzésének szabályairól és a személyes gondoskodást nyújtó ellátásokról szóló 3/2015.(II.26.) rendelete alapján díjkedvezmény biztosítható.

10. A Közszolgáltatás szüneteltetése

15. §

(1) A természetes személy ingatlanhasználó – részére történő közvetlen számlázás esetén - legalább 30 nappal a kívánt időpont előtt írásban kérheti a Közszolgáltatótól a hulladékkezelési közszolgáltatás szünetelését távolléte idejére, ha legfeljebb 1 évig megszakítás nélkül nem tartózkodik lakóingatlanán, és ez idő alatt az ingatlanban senki sem lakik. Ezen feltétel teljesülését az ingatlanhasználó utólag – nullás, vagy csak alapdíjat tartalmazó, a szüneteltetés időpontjára vonatkozó közmű számlával (kivéve gáz) - igazolni köteles az időszakot követő 90 napon belül. Utóbbi hiányában a természetes személy ingatlanhasználó utólagosan az ürítési díj megfizetésére kötelezett. Szüneteltetni csak hiánytalanul kitöltött, aláírt Hulladékelszállítási Közüzemi Megállapodás megléte esetén lehetséges. A szüneteltetés megkezdése előtt, illetve időtartama alatt az ingatlanhasználónak nem lehet 180 napot meghaladó lejárt tartozása.

(2) Ha a szünetelés (1) bekezdés szerinti feltételeiben változás következik be, az ingatlanhasználó ezt írásban, haladéktalanul köteles a Közszolgáltatónak bejelenteni.


(3) A szüneteltetés idejére a természetes személy ingatlanhasználót alapdíj fizetési kötelezettség terheli. A természetes személy a szüneteltetés időtartamának lejártakor a szüneteltetés jogalapjának igazolása érdekében köteles benyújtani nullás, vagy csak alapdíjat tartalmazó, a szüneteltetés időpontjára vonatkozó közmű számlát.

[bookmark: _ftnref_35]11. Üdülőingatlanok

16. §

(1) Üdülőnek az ingatlan-nyilvántartásban üdülőként (üdülőépület, hétvégi ház, apartman, nyaraló, vadászház stb.) feltüntetett vagy ilyenként feltüntetésre váró, ennek hiányában hatósági engedély alapján üdülőnek épült épület minősül, melyről az ingatlantulajdonos nyilatkozik, és Önkormányzati igazolással igazol. Üdülőingatlanként nem tartható nyilván olyan ingatlan, melyben bármely személy állandó lakóhellyel vagy tartózkodási hellyel rendelkezik vagy melyben szálláshely szolgáltatási tevékenység működik. Az üdülőingatlanok esetében a használati szezon időtartama hat hónap.

(2) A használati szezon időtartama tárgyév május 1-jétől számított hat hónap.

(3) Az üdülőingatlan tulajdonosok az éves díj maximum 50 %-át fizethetik.

12. A hulladék elkülönített gyűjtésének szabályai, hulladékudvarok 
17. §

(1) [bookmark: _Ref510516138]A település teljes területén az ingatlanhasználó a hulladékot elkülönítetten köteles gyűjteni.


(2) Az elkülönítetten gyűjtött hulladék elszállításának gyakoriságát szállítási naptár rögzíti, amely egy évre előre, szakmai szempontok alapján készül.

(3) A hasznosítható hulladék értékesítéséről a Koordináló Szerv gondoskodik.

(4) [bookmark: _Ref510516220]A hulladékgyűjtési tevékenység ellenőrzését a természetes és nem természetes személy ingatlanhasználó köteles tűrni minden olyan ingatlanon, ahol hulladék keletkezése az ingatlan használati jellege alapján vélelmezhető. 

(5) Az ingatlanhasználó az elkülönített hulladékot az elhelyezés céljára kijelölt hulladékgyűjtő szigeten, hulladékgyűjtő udvaron a hulladékfajta szerinti elkülönítésére szolgáló gyűjtőedényben, valamint házhoz menő elkülönített hulladékgyűjtés során az erre rendszeresített gyűjtőzsákban köteles elhelyezni. 

(6) A hulladékgyűjtő szigeteken, udvaron, házhoz menő elkülönített (szelektív) hulladékgyűjtés során az erre rendszeresített gyűjtőzsákban kizárólag az azokon megjelölt feliratoknak megfelelő anyagú hulladékokat szabad elhelyezni.

(7) Az ingatlanhasználó köteles a házhoz menő elkülönített hulladékgyűjtéshez biztosított zsákokat átvenni, ezen kötelezettség alól kivételt képez az az eset, ha az ingatlan használója a Közszolgáltató nyilvántartása szerint szünetelteti a hulladékelszállítását.  

(8) Az ingatlanhasználó az elkülönített hulladékok részét képező papír, műanyag és fém hulladékokat a házhoz menő elkülönített gyűjtéssel során rendelkezésre bocsátott hulladékgyűjtő zsákba az alábbiak szerint köteles külön gyűjteni úgy, hogy:
a) a papírhulladékot a kék színű, a Közszolgáltató által biztosított zsákba helyezi;
b) a műanyag, valamint a fém hulladékot együttesen a sárga színű, a Közszolgáltató által biztosított zsákba helyezi.
Az elkülönítetten gyűjtött papír, műanyag és fém hulladékokat tartalmazó gyűjtőzsákok ürítése a Közszolgáltató által készített szállítási naptárnak megfelelően történik.
(9)  A Közszolgáltatón kívül más személy számára tilos az elkülönített gyűjtésre szolgáló gyűjtőszigeteken, valamint a házhoz menő elkülönített gyűjtéshez biztosított zsákokban elhelyezett hulladékok eltávolítása, ezen anyagok kizárólagos tulajdonosa a Koordináló Szerv. 

(10) Gyűjtősziget használata esetén az elkülönített hulladékoknak az elhelyezés céljára szolgáló helyre történő szállításáról az ingatlanhasználó gondoskodik. Az elkülönített hulladékot a kijelölt helyen úgy kell elhelyezni, hogy az más hulladékfajtával ne keveredjen és a környezetet ne szennyezze. 

(11) Az elkülönítetten gyűjtött hulladék elhelyezésére szolgáló gyűjtőzsákok és gyűjtőszigetek elhelyezéséről, azok ürítéséről a Közszolgáltató; a gyűjtőszigetek és környékük tisztán tartásáról, a hó és síkosság mentesítéséről az Önkormányzat gondoskodik. 

(12) Az elkülönítetten (szelektív) gyűjtött hulladékok gyűjtésére szolgáló gyűjtőzsákot a szállítás napján kell kihelyezni a közterületre reggel 6.00 időpontig.

(13) Az elszállítandó hulladékot úgy lehet a közterületre kihelyezni, hogy az a jármű és a gyalogos forgalmat ne akadályozza, a zöldterületeket és a növényzetet ne károsítsa, illetve ne járjon baleset vagy károkozás veszélyének előidézésével, a begyűjtő szállítóeszköz által jól megközelíthető legyen.

(14) A Közszolgáltató jogosult az elszállítást megelőzően ellenőrizni az ürítésre az ingatlan elé kihelyezett elkülönítetten gyűjtött hulladékok gyűjtésére szolgáló gyűjtőzsákok tartalmát.

(15) Amennyiben a gyűjtőzsákban nem a megfelelő elkülönítetten gyűjtött hulladék került elhelyezésre, úgy a Közszolgáltató az ingatlanhasználót felszólítja a hulladékgyűjtés szabályainak jövőbeni betartására.

(16) Ha a Közszolgáltató felszólítását követően az ingatlanhasználó egy éven belül újabb alkalommal a hulladékgyűjtés szabályait sérti oly módon, hogy az elkülönítetten gyűjtött hulladék gyűjtésére szolgáló gyűjtőedényben vagy zsákban nem a megfelelő hulladékot helyezi el, és ezt a Közszolgáltató észleli, úgy a Közszolgáltató a hulladékgyűjtés szabályainak megsértését jelzi a jegyző részére, egyidejűleg kezdeményezi közösség elleni magatartás vétsége miatti bírság kiszabását.

(17) Az elkülönítetten gyűjtött hulladék elhelyezésére szolgáló gyűjtőzsákok használatának rendjéről a Közszolgáltató köteles tájékoztatást adni az ingatlanhasználóknak.

(18) A házhoz menő elkülönített hulladékgyűjtést az ingatlanhasználó részére biztosított zsákok átadását követően, valamint - a Közszolgáltató által elkészített - szállítási naptárban feltüntetett időponttól kötelező igénybe venni.

(19) Zalakaros Város közigazgatási területén található hulladékgyűjtő szigetek felsorolását és az elkülönítetten gyűjthető anyagok megnevezését a 2. melléklet tartalmazza.

13. A többlethulladék kezelése

18. §

(1) Ha az ingatlanon keletkező hulladék mennyisége alkalmilag meghaladja az ingatlanon használt gyűjtőedény űrtartalmát, a többlethulladékot a közszolgáltatótól vásárolt, jelzéssel ellátott gyűjtőzsákba teheti az ingatlanhasználó.

(2) Ha az ingatlanhasználó nem az (1) bekezdésben meghatározott módon kezeli a többlethulladékot, a közszolgáltató jogosult, de nem köteles a hulladékot elszállítani. A többletszolgáltatás tényétől és ennek megfelelő díj alkalmazásáról a közszolgáltató az ingatlantulajdonost egyidejűleg értesíteni köteles.

(3) A többletszolgáltatást az ingatlanhasználó köteles megfizetni, a közszolgáltatási szerződésben rögzítettek szerint.

14. Igazolás módja, menete a hulladékgazdálkodási közszolgáltatás végzésének feltételeiről szóló 385/2014. (XII.31.) Kormányrendelet alapján

19. §

(1) Az önkormányzati igazolás alapján igényelhető Hulladékgazdálkodási Közszolgáltatási Szerződés 1. számú melléklete szerinti edényméretek használatára való jogosultságát az ingatlanhasználó/Önkormányzat köteles az Önkormányzat által kiállított igazolás alapján a Közszolgáltató felé igazolni. (Lakcímnyilvántartás alapján, valóságnak megfelelő aktuális.)
(2) Az önkormányzati igazolás alapján igényelhető gyűjtőedény használatára kizárólag azon ingatlanhasználó jogosult, aki:
a) a Hulladékgazdálkodási Közszolgáltatási Szerződés 1. számú mellékletében meghatározott feltételeknek megfelel,
b) az a) pontban meghatározott feltételeknek megfelelve rendelkezik az Önkormányzat által erre vonatkozóan kiállított igazolással. 
c) rendelkezik az önkormányzati igazolás alapján igényelhető szabványos, a Közszolgáltató hulladékgyűjtő gépjárműveihez rendszeresített gyűjtőedénnyel,
d) hiánytalanul kitöltött és aláírt Hulladékelszállítási Közüzemi Megállapodással rendelkezik,
e) a rendszeres hulladékelszállítást nem szünetelteti,
f) az érintett ingatlanra vonatkozóan nincs lejárt tartozása,
g) az általa korábban használt hulladékgyűjtő edényzetet - amennyiben az a Közszolgáltató tulajdona - az Önkormányzat által kiállított igazolás átvételét követően a Közszolgáltató ügyfélszolgálatán kitisztított állapotban leadta.
(3) A Közszolgáltató köteles az önkormányzati igazolás és a hiánytalanul aláírt Hulladékelszállítási Közüzemi Megállapodás birtokában 45 napon belül módosítani az általa kezelt számlázási adatokat.

15. Záró rendelkezések

20. §

(1) E rendelet 2019. január 1-jén lép hatályba.

(2) E rendelet hatálybalépésével egyidejűleg Zalakaros Város Önkormányzata Képviselőtestületének a hulladékgazdálkodási közszolgáltatásról szóló 18/2014. (VI.21.) önkormányzati rendelete hatályát veszti.

                  Novák Ferenc                                                           Szabóné Dr. Csányi Marianna
                    polgármester                                                                             jegyző

Kihirdetve: 2018. december 14.

Szabóné Dr. Csányi Marianna
                                                                          jegyző



1. melléklet


A hulladékok elszállítását 06-22,00 óra között kell bonyolítani az alábbi gyakoriság mellett:
A közszolgáltatás körében keletkező települési szilárd kommunális hulladékot május 01. és október 30.-a között hetente kettő hétfői és pénteki napokon, november 1. és április 30-a között hetente egy alkalommal hétfőn - (78 ürítés/év) - rendszeresen egy meghatározott napon – speciális hulladékgyűjtő gépkocsival összegyűjti és a Nagykanizsa-Bagola Regionális Hulladéklerakón található regionális hulladéklerakóba szállítja, majd mérlegelés után végleges lerakással ártalmatlanítja.

A zöldhulladék rendszeres gyűjtésének, szállításának rendje:
A település teljes területén a természetes személy ingatlanhasználó a zöldhulladékot elkülönítetten köteles gyűjteni az ingatlanán. 

A Közszolgáltató a begyűjtött zöldhulladék komposztálásáról, tovább kezeléséről a környezetvédelmi előírásoknak megfelelően gondoskodni köteles.

A Közszolgáltató biztosítja a természetes személy ingatlanhasználók részére a zöldhulladék gyűjtését az alábbiak szerint:
a. Január hónapban két alkalommal a karácsonyi fenyőfák gyűjtését házhoz menő gyűjtési rendszerben. A fenyőfákat a karácsonyfadíszektől, szaloncukor papírtól és karácsonyfa tartótól megtisztított állapotban kell kihelyezni
b. Az ingatlanhasználók számára a zöldhulladékok hulladékudvarban történő átvételét az Országos Hulladékgazdálkodási Közszolgáltatási Tervben foglaltaknak megfelelően.



2. melléklet

1. Szelektíven gyűjtendő anyagkategóriák: 

műanyag/fém
papír
üveg

A szelektív gyűjtésre alkalmas hulladékok megnevezését a közszolgáltató a rendszeresített közterületi konténeren feltünteti.
Az egyes anyagkategóriákon belül a frakciókra vonatkozó konkrét kikötéseket a közszolgáltató az aktuális hasznosíthatósági lehetőségek alapján határozza meg.
                       
2. Szelektív hulladékgyűjtő szigetek helye:

1. Üdülősoron a Napfény Hotel mellett
2. Panoráma utca – Szőlő utca keresztezésénél
3. Gyógyfürdő tér
4. Bodahegyi út és Petőfi út keresztezésénél
5. Jegenye soron
6. Zrínyi utca és a Fő utca keresztezésénél (zalakomári elágazó)
7. Napnyugat köz – Gyöngyvirág sor kereszteződés 
8. Rákóczi utca – Fő utca keresztezésénél
9. Seregély utca – Dózsa utca keresztezésénél
10. Hegyalja utca- Temető parkoló kereszteződése
11. Kanica utca – Alma utca kereszteződése
12. Park utca-Keskeny utca kereszteződés 


